कडलुंडी नदी

कडलुंडी नदी ही भारताच्या केरळ राज्यातील मलप्पुरम जिल्हा आणि कोळिकोड जिल्ह्यातून वाहणाऱ्या चार प्रमुख नद्यांपैकी एक आहे. इतर तीन म्हणजे चालियार, भरतपुळा आणि तिरूर नदी ह्या आहेत. ही पावसाळी नदी  लांब आणि म्हणून जिल्ह्यातील सर्वात महत्त्वाच्या नद्यांपैकी एक आहे. कडलुंडी नदी ही केरळमधील सहाव्या क्रमांकाची सर्वात लांब नदी आहे. ती पंडिक्कड, मंजेरी, मलप्पुरम, पनाक्कड, परप्पपूर, वेंगारा, तिरुरंगडी, परप्पनगडी, वल्लीकुन्नू, वल्क्कुंडम या गावांमधून वाहत अरबी समुद्रात जाते. कडलुंडी नदी सायलेंट व्हॅलीच्या पश्चिम सीमेवर पश्चिम घाटातून उगम पावते आणि पलक्कड आणि मलप्पुरम जिल्ह्यातून वाहते. ओलिपुझा आणि वेलियार हे एकत्र विलीन होऊन मेलात्तूरजवळ कडलुंडी नदी बनते.  कडलुंडी नदी एरनाड आणि वल्लुवनड या ऐतिहासिक प्रदेशांमधून जाते. 

मुझिरिस नंतर चेर राजवंशाचे दुसरे सर्वात मोठे व्यापारी बंदर असलेले टिंडिस हे प्राचीन बंदर वल्लीकुन्नू येथील या नदीच्या मुखाशी ओळखले जाते. 

कडलुंडी पक्षी अभयारण्य हे बेटांच्या समूहावर पसरलेले आहे जिथे कडलुंडी नदी अरबी समुद्रात वाहते. दरवर्षी येथे स्थानिक पक्ष्यांच्या शंभराहून अधिक प्रजाती आणि स्थलांतरित पक्ष्यांच्या सुमारे ६० प्रजाती मोठ्या संख्येने आढळतात.

 संदर्भ 

वर्ग:केरळमधील नद्या